Here is a page extracted from Wikipedia that may contain CSS, HTML, and a lot of unformatted text.

Title: Emma Buj Sánchez
Content: Emma Buj Sánchez, naixida de Teruel (Aragón) o 10 de mayo de 1972, ye una politico aragonesa, militant d'o Partido Popular y alcaldesa de Teruel dende 2016, dimpués d'a renuncia d'o suyo antecesor, Manuel Blasco Marqués.

Biografía

Formación académica 
O suyo pai estió interventor en o concello de Teruel mientres vente anyos. Estudió en o colechio d'a Purísma y Santos Mártirs, conoixiu como Las Terciarias. Posteriorment obtenió o títol de Graduada Social por a Universidat de Zaragoza, en o campus de Teruel.

Trachectoria profesional y politica 
Prencipió a suya carrera profesional en 1995, como funcionaria de Carrera en a Deputación Provincial de Teruel. Tiempo dimpués, en 1999, con ventiséis anyos, dentró a fer parti d'a lista municipal por a capital teruelana por o Partido Popular. Pero no estió dica 2003 cuan resultó eslechida concellera d'o Concello de Teruel y Deputada Provincial dende 2007. 

Dende alavez, ha teniu cuantos cargos. Concretament, en a lechislatura 2003-2007, estió portavoz d'o Grupo Popular en o concello de Teruel. En a lechislatura 2011-2015 estió concellera Delegada de Contratación y de Patrimonio, Deputada Delegada de l'Aria d'Hicienda y Función Publica, y Delegada d'Aduyas culturals, socials y esportivas, amás de Deputada de l'Instituto de Estudios Teruelanos, Diputada Provincial y Portavoz d'o Grupo Popular en a Deputación Provincial de Teruel.

Dimpués d'a renuncia de Manuel Blasco Marqués, Emma Buj prenió posesión d'o cargo d'alcaldesa o 10 de febrero de 2016, con os votos favorables d'o PP y l'abstención de Ciudadanos - Partido de la Ciudadanía.

En as eleccions municipals d'o 26 de mayo de 2019, a lista encabezada por Emma Buj resultó estar a más votada, y encara que o suyo partiu perdese un concellero con respecto a os anteriors comicios, logró estar investida alcaldesa d'a ciudat por segunda vegada o 15 de chunio d'ixe anyo.

Ye casada y ye mai d'una nina naixida en 2005 y d'un nino naixiu en 2010.

Referencias 

Alcaldes de Teruel
Naixius de Teruel
Politicos d'Aragón
Senadors por a provincia de Teruel
Senadors d'a XV Lechislatura d'Espanya
1972 (naixencias)